armvectores/hy_wikipedia_2023 huggingface dataset:
Յուջին Վիգներ

Յուջին Պոլ Վիգներ Էուգեն Պոլ Վիգներ (հունգ.՝ Jenő Pál Wigner, անգլ.՝ Eugene Paul "E. P." Wigner, նոյեմբերի 17, 1902(1902-11-17)[…], Բուդապեշտ, Հունգարիայի թագավորություն, Ավստրո-Հունգարիա - հունվարի 1, 1995(1995-01-01)[…], Փրինսթոն, Մերսեր շրջան, Նյու Ջերսի, ԱՄՆ), ամերիկյան ֆիզիկոս-տեսաբան, ծագումով՝ հունգարացի։


== Կենսագրություն ==
Ավարտել է Բեռլինի բարձրագույն տեխնիկական ուսումնարանը (1925)։ 1930 թ. տեղափոխվել է ԱՄՆ, 1938 թվականից՝ Փրինսթոնի համալսարանի պրոֆեսոր։ Աշխատանքները վերաբերում են քվանտային մեխանիկային ու էլեկտրադինամիկային, միջուկային ֆիզիկային և տարրական մասնիկների ֆիզիկային։ Առաջիններից մեկն է կիրառել խմբերի տեսության մեթոդները և սիմետրիայի հիմնարար սկզբունքները քվանտային մեխանիկայում, տարրական մասնիկների տեսության մեջ և միջուկային ֆիզիկայում։ 1936 թ. ամերիկացի ֆիզիկոս Դ․ Բրեյթի հետ առաջարկել է միջուկային ռեակցիաների դիսպերսիոն բանաձևը։ 1942-45 թթ. մասնակցել է Չիկագոյում առաջին միջուկային ռեակտորի նախագծմանը։ «Ատոմը խաղաղության համար» մրցանակ (1960)։ Նոբելյան մրցանակ (1963)։


== Ծանոթագրություններ ==
Մելիտո դի Նապոլի

Մելիտո դի Նապոլի (իտալերեն՝ Melito di Napoli), քաղաք Իտալիայի Կամպանիա մարզի Նեապոլ գավառում։
Բնակչությունը կազմում է 37073 մարդ (2004 թվականի տվյալներով)։ Բնակչության խտություն կազմում է 9966 մարդ/կմ²։ Զբաղեցնում է 4 կմ² մակերես տարածք։ Փոստային ինդեքս՝ 80017: հեռախոսային կոդ՝ 081։
Բնակավայրի հովանավորն է սուրբ Սանտո Ստեֆանոն։


== Ժողովրդագրություն ==
Բնակչության աճը։


== Կոմունայի վարչակազմ ==
Հեռախոսահամար։ 081 2386111
Գլխավոր կայք։ http://www.comune.melito.na.it/


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային նստիտուտ (իտալ.)
http://www.istat.it/english/ Archived 2009-12-07 at the Wayback Machine.
Տիխայա (գետ)

Անվան այլ կիրառումների համար տե՛ս՝ Տիխայա (այլ կիրառումներ)Տիխայա (ռուս.՝ Тихая), գետ Ռուսաստանում (Լենինգրադի մարզ)։


== Աշխարհագրություն ==
Տիխայա գետը սկիզբ է առնում Վուոկսա լիճից և թափվում է Լադոգա լիճ։ Գետը պատկանում է Բալթիկ ծովի ավազանին։


== Հիդրոգրաֆիա ==


== Տես նաև ==
Գետ
Ակունք և Գետաբերան


== Արտաքին հղումներ ==
Դաս (եկեղեցի)

Անվան այլ կիրառումների համար տե՛ս՝ Դաս (այլ կիրառումներ)
Դաս, եկեղեցում որոշակի դասին հատկացված համապատասխան տեղը կամ բաժանմունքը (կանանց դաս, տղամարդկանց դաս, «հավատացելոց և կամ մկրտված քրիստոնեաներու» աղոթքի դաս և այլն)։ Արևմտաեվրոպական եկեղեցիներում երգչախմբի տեղը, որ սովորաբար ավագ սեղանի և խաչակենտրոնի միջև էր։ Առանձին դեպքերում, հատկապես ուշ շրջանում, դասը տեղավորվում էր սեղանից ետ ընկած մասում։ Հայոց եկեղեցում, մասնավորապես, դաս է անվանվում ավագ խորանի առջևի, եկեղեցու ամբողջ լայնքով տարածությունը, որ մեկ աստիճանով և ցած վանդակորմով բաժանվում է աղոթասրահից։ Ստորաբաժանվում է՝ աջակողմյան և ձախակողմյան դասի, ուր խորանից ձախ և աջ կանգնում են հոգևորականներն ու երգեցիկ դպիրները՝ սաղմոսներ, շարականներ և այլն փոխ առ փոխ երգելու համար։
(5621) Երբ

(5621) Երբ (անգլ.՝ Erb), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1990 թվականի սեպտեմբերի 23-ին Քենեթ Լոուրենսի կողմից Պալոմարում։
Միջին հեռավորությունը Արեգակից կազմում է 2,305031 ա. մ., առավելագույնը մոտենում է 1,4189 ա. մ. հեռավորության վրա և հեռանում 3,1912 ա. մ.։ Արեգակի շուրջ մեկ ամբողջական պտույտ է կատարում 1278,24 երկրային օրվա ընթացքում, իր ուղեծրով շարժվելով միջինում 0,281637 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,54° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5621) Երբ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ջեյհուն Բայրամով

Ջեյհուն Ազիզ օղլի Բայրամով (ադրբ.՝ Ceyhun Əziz oğlu Bayramov, հունիսի 25, 1973(1973-06-25), Բաքու, Ադրբեջանական ԽՍՀ, ԽՍՀՄ), ադրբեջանցի պետական գործիչ, Ադրբեջանի Հանրապետության կրթության նախարար, արտաքին գործերի նախարար
Ադրբեջանի նախագահ Իլհամ Ալիևի 2020 թվականի հուլիսի 16-ի հրամանագրով նշանակվել է Ադրբեջանի արտաքին գործերի նախարար


== Կենսագրություն ==
Ջեյհուն Բայրամովը ծնվել է 1973 թվականին Բաքվում։ Ավարտել է Ադրբեջանի պետական տնտեսական ինստիտուտի տնտեսագիտության ֆակուլտետը։ Հետագայում նա ավարտել է Ադրբեջանի համալսարանի իրավագիտության ֆակուլտետը։
1996-2000 թվականներին նա աշխատել է Ադրբեջանի Հանրապետության ֆինանսների նախարարությունում ՝տարբեր պաշտոններում։

2000-2002 թվականներին — «Salans Hertzfeld & Heilbronn Limited (Baku)» ընկերությունում իրավաբան,
2002-2013 թվականներին — «OMNI» իրավաբանական ընկերության տնօրեն,
2013 թվականին — Ադրբեջանի Հանրապետության կրթության նախարարության աշխատակազմի ղեկավար,
Ադրբեջանի Հանրապետության Նախագահի 2013 թվականի օգոստոսի 12-ի հրամանագրով նշանակվել է Ադրբեջանի Հանրապետության կրթության նախարարի տեղակալ։
Ադրբեջանի Նախագահ Իլհամ Ալիևի 2018 թվականի ապրիլի 23-ի հրամանագրով նշանակվել է կրթության նախարար։
Ադրբեջանի Նախագահ Իլհամ Ալիևի 2020 թվականի հուլիսի 16-ի հրամանագրով նշանակվել է արտաքին գործերի նախարարԱմուսնացած է, ունի երկու զավակ։


== Ծանոթագրություններ ==
Բուրիեժ

Բուրիեժ (ֆր.՝ Bouriège), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 139 մարդ, բնակչության խտությունը` 13.05 մարդ/կմ²։ Բնակավայրը զբաղեցնում է 10.65 կմ² տարածք։


== Աշխարհագրություն ==
Գտնվում է Փարիզ քաղաքից 660 կմ հարավ, Մոնպելիե քաղաքից` 155 կմ հարավ-արևմուտք, Կարկասոն քաղաքից` 30 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 87 աշխատունակ (15-64 տարեկան) բնակիչ, որոնցից ակտիվ էին 67-ը, իսկ ոչ ակտիվները` 20։ Ակտիվության ցուցանիշը կազմում է 77,0 %։ 67 աշխատունակ մարդկանցից աշխատել է 59 անձ (31 տղամարդ և 28 կին)։ Գործազուրկ են եղել 8 անձ (2 տղամարդ և 6 կին)։ 20 անաշխատունակներից 6-ը եղել են աշակերտներ կամ ուսանողներ, 11-ը` թոշակառուներ, իսկ 3-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Եվրոպայի չեմպիոնների գավաթի եզրափակիչ 1980

1980 Եվրոպական գավաթի եզրափակիչ, Եվրոպական գավաթի 25-րդ խաղարկությունն է, որում հաղթեց «Նոթինգֆեմ Ֆորեսթ» ֆուտբոլային ակումբը 1-0 հաշվով՝ «Համբուրգին»։ Խաղը կայացել է Սանտյագո Բեռնաբու մարզադաշտում, Մադրիդ, Իսպանիա։
Հազար (անձնանուն)

Հազար, հայկական արական անուն։ Հազարապետ անվան կրճատ տարբերակն է։ Հիշատակվել է 1613, 1684 և մեկ անգամ էլ անթվական մի հիշատակարանում։


== Ծանոթագրություններ ==
Սիտի Մուսդահ Մուլիա

Սիտի Մուսդահ Մուլիա (ինդոնեզերեն՝ Siti Musdah Mulia, մարտի 3, 1958(1958-03-03), South Sulawesi, Ինդոնեզիա), ինդոնեզացի կանանց իրավունքների ակտիվիստ։ Առաջին կինն է, որ նշանակվել է Ինդոնեզիայի գիտությունների ինստիտուտի հետազոտող պրոֆեսորի պաշտոնում։ Սիտի Մուսդահ Մուլիան իսլամական քաղաքական մտքի պատմություն է դասավանդում Ջակարտայի պետական իսլամական համալսարանում։ 2007 թվականից «Կրոն հանուն խաղաղության ինդոնեզական համաժողով» հասարակական կազմակերպության նախագահն է։


== Կենսագրություն ==
Մուլիան սերում է ուժեղ կրոնական ավանդույթներ ունեցող ընտանիքից։ Սովորել է իսլամական գիշերօթիկ դպրոցում։ Հայրը, ինչպես նաև խորթ հայրը եղել են իսլամական կրոնական առաջնորդներ։ Հայրը՝ Հ. Մուստամին Աբդուլ Ֆատահը, եղել է ապստամբ Իսլամական պետության Դարուլ իսլամի գումարտակի հրամանատար, մայրը՝ Հ. Բուաիդա Աչմադը, եղել է գյուղի առաջին աղջիկը, ով ավարտել է իսլամական գիշերօթիկ դպրոցը։ 1973 թվականին Մուլիան ավարտել է Հարավային Սուլավեսի ավագ դպրոցը։ 1997 թվականին փիլիսոփայության դոկտորի կոչում է ստացել Ջակարտայի պետական իսլամական համալսարանից 1999-2007 թվականներին եղել է Կրոնի հարցերի նախարարության ավագ խորհրդական, 2004 թվականին եղել է Ինդոնեզիայի իսլամական օրենսդրությանը հակադիր իրավական նախագծի ստեղծման խմբի անդամ, որով արգելվում էր մանկահասակների ամուսնությունը և թույլատրում է միջդավանական ամուսնությունը։ Այնուամենայնիվ, կրոնական գործերի նախարարը ստիպված էր չեղյալ հայտարարել նախագիծը բռնի բողոքների պատճառով։ 2000-2005 թվականներին եղել է Ինդոնեզական ուլեմայի խորհրդի հետազոտական բաժնի պետ։


== Մրցանակներ ==
Խիզախ միջազգային կանայք, 2007
Yap Thiam Hien մարդու իրավունքների մրցանակ, 2009
Տարվա կին միջազգային մրցանակ (Իտալիա)


== Աշխատություններ ==
Տարբեր գրքերի հեղինակ է
Reformist Muslima (2004)
Islam Criticizes Polygamy (2003)
Islam and the Inspiration of Gender Equity (2005)
Islam and Human Rights (2010)
Woman Portrait in the Lecture of Islam (2000)
Islam and Mass Media (2000)
Gender Equality and Justice in the perspective of Islam (2001)
Islamic State: The Political Thought of Haikal (2002)
Women and Politics (2003)
Reformist Muslim Women : Islam Litigates Polygamy (2004)
Religion-reform-inspired Muslim Women (2005)
Islam and Violence Against Women (2006)
Islam and The Inspiration of Gender Equity (2007.


== Ծանոթագրություններ ==
Բոգորի կենդանաբանական թանգարան

Բոգորի կենդանաբանական թանգարան (անգլ.՝ Bogor Zoology Museum), գտնվում է Բոգորի բուսաբանական այգու գլխավոր մուտքի մոտ, Ինդոնեզիա։ Թանգարանը և նրա լաբորատորիան հիմնադրվել է 1894 թվականին՝ Հոլանդական արևելահնդկական ընկերության  կառավարության կողմից, գաղութային իշխանույան ժամանակ։ Այնտեղ կա Հարավարևելյան Ասիայի ֆաունայի պահպանված ամենամեծ նմուշների հավաքածուն։


== Պատմություն ==
Բոգորի կենդանաբանական այգին հիմնադրվել է դոկտոր Ջ. Կ. Քենիգսբերգերի կողմից՝ 1894 թվականի օգոստոսին, որն ի սկզբանե եղել է ընդամենը լաբորատորիա Բոգորի բուսաբանական այգու անկյունում, (ավելի վաղ հայտնի, հոլ.՝ Lands Platinum. թարգմանաբար՝ Հողային բուսաբանական այգի)։ Առաջին լաբորատորիան հայտնի էր որպես՝ Landbouw Zoologisch Laboratorium (հոլանդերենից թարգմանաբար՝ Գյուղատնտեսական Կենդանաբանական Լաբորատորիա), որը մասնագիտացած էր բույսերի վնասատու միջատների վրա։
Ոգեշնչվելով Շրի Լանկա կատարած իր այցից դոկտոր Քենիգսբերգերը, 1898 թվականին, Մելչիոր Թրուբի օգնությամբ, սկսեց հավաքել կենդանիների տեսակների նմուշներ։ 1901 թվականի օգոստոսի վերջին, կառուցվեց կենդանաբանական թանգարանի համար նախատեսված շենքը, որը հետագայում հայտնի դարձավ որպես հոլ.՝ Zoologisch Museum and Wekplaats (կենդանաբանական թանգարան և արհեստանոց)։ 1906 թվականին թանգարանը և լաբորատորիան միացվեցին և վերանվանվեցին հոլ.՝ Zoologisch Museum en Laboratorium (կենդանաբանական թանգարան և լաբորատորիա)։ Իր ներկայիս անունը թանգարանը ստացել է 1950 թվականի Ինդոնեզիայի անկախացումից հետո։
1987 թվականին հաստատությունը, որը հյատնի էր որպես  Zoologicum Bogoriense, վերանվանվեց՝ Գիտական հետազոտման և կենդանաբանության զարգացման ասոցիացիա (Balai Penelitian dan Pengembangan Zoologi), որը վերահսկվում է Pusat Penelitian dan pengembangan biologi (Puslitbang Biologi) (Կենսաբանական հետազոտությունների և զարգացման ինստիտուտ) կողմից։ Հավաքածուն, որը թանգարանն ունի այժմ, տեղադրվել է միայն 1997 թվականին Համաշխարհային բանկի և Ճապոնիայի կառավարության աջակցությամբ։


== Նկարագիր ==
Բոգոր կենդանաբանական թանգարանն ունի 1500 քառակուսի մետր տարածք և ունի Ասիայում կենդանական աշխարհի ամենատարածված հավաքածուներից մեկը։ Թանգարանն ունի 24 բաժին և որոշ նմուշների փխրունության պատճառով թանգարաններում ջերմաստիճանը պահպանվում է 22 աստիճանով։ Թանգարանի հավաքածուն ներառում է նաև կարծրացած և պահպանված կենդանիների նմուշներ.

Թրթուրներ -12000 տեսակ և 2,580,000 նմուշ։
Կաթնասուններ- 650 տեսակ և 30 000 նմուշ։
Թռչուններ- 1000 տեսակ է և 30 762 նմուշ։
Սողունները և ամֆիբիաները-763 տեսակ և 19,937 նմուշ։
Հեղուկներ - 959 տեսակներ և 13,146 նմուշներ։
Անտառաբուծական կենդանիներ- 700 տեսակ և 15 558 նմուշ։Թանգարանում նաև տեղակայված է Կապույտ կետ կմախքը, որն իր տեսակով Ինդոնեզիայում ամենամեծն է։


== Ծանոթագրություններ ==
Ֆոշանդորա

Ֆոշանդորա (իտալերեն՝ Fosciandora), կոմունա Իտալիայում, գտնվում է Տոսկանա մարզում՝ Լուկա գավառում։
Բնակչությունը կազմում է 670 մարդ (2008 թվականի տվյալներով)։ Խտությունը՝ 35 մարդ/կմ²։ Տարածքը՝ 20 կմ²։ Էլեկտրոնային փոստ՝ 55020։ Հեռախոսային կոդ՝ 0583։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոս․ 0583 662040
Պաշտոնական կայք․ http://www.comune.fosciandora.lu.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Սույստամո

Սույստամո (ռուս.՝ Суйстамо, ֆիններեն՝ Suistamo, շվեդերեն՝ Sujstamo ), գյուղ Ռուսաստանի Կարելիայի հանրապետության Սուոյարոսկի շրջանի կազմում։
Բնակչությունը 2007 թվականին գրանցված տվյալներով կազմում էր 129 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մալիկ Ֆազիլով

Մալիկ Ֆազիլով (ռուս.՝ Малик Сабирович Фазылов, օգոստոսի 15, 1927(1927-08-15) - հոկտեմբերի 17, 1995(1995-10-17)), խորհրդային և ռուս դիվանագետ։


== Կենսագրություն ==
1950 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և ԽՍՀՄ արտաքին գործերի նախարարության բարձրագույն դիվանագիտական դպրոցը։
1950 թվականից զբաղվել է դիվանագիտական գործունեությամբ։

1951-1956 թվականներին՝ Ղազախստանի ԽՍՀ արտաքին գործերի նախարարի առաջին քարտուղար, օգնական։
1956-1961 թվականներին՝ Ղազախստանի Կոմկուսի Կենտկոմի դասախոս։
1961-1968 թվականներին՝ Ղազախստանի Կոմկուսի Քոքչետավսկի մարզային կոմիտեի երրորդ քարտուղար, երկրորդ քարտուղար։
1968-1973 թվականներին՝ Ղազախստանի Կոմկուսի Կենտկոմի գիտության և ուսումնական հաստատությունների բաժնի վարիչ։
1973-1976 թվականներին՝ Ղազախական ԽՍՀ արտաքին գործերի նախարար։
1976 թվականի հուլիսի 7-ից մինչև 1983 թվականի դեկտեմբերի 23-ը Մալիում եղել է ԽՍՀՄ արտակարգ և լիազոր դեսպան։
1983 թվականի դեկտեմբերի 24-ից մինչև 1990 թվականը Մարոկկոյում եղել է Ռուսաստանի Դաշնության արտակարգ և լիազոր դեսպան։
1990-1995 թվականներին՝ Ղազախստանի արտաքին գործերի նախարարի խորհրդական։


== Անձնական կյանք ==
Ամուսնացած է եղել, ունի երկու որդի և մեկ դուստր։


== Դիվանագիտական աստիճան ==
Արտակարգ և լիազոր դեսպան։


== Ծանոթագրություններ ==


== Գրականություն ==
«Дипломатический словарь» под ред. А. А. Громыко, А. Г. Ковалева, П. П. Севостьянова, С. Л. Тихвинского в 3-х томах, М., «Наука», 1985—1986.-Т. 3, с. 507.


== Արտաքին հղումներ ==
Կենսագրությունը aseke.ru կայքում
Կենսագրությունը nomad.su կայքում Archived 2014-12-18 at the Wayback Machine.
Ձյունիտիրո Կոիձումի

Ձյունիտիրո Կոիձումի (ճապ.՝ 小泉 純一郎, հունվարի 8, 1942(1942-01-08), Յոկոսուկա, Կանագավա, Ճապոնիա), Ճապոնիայի Լիբերալ-դեմոկրատական կուսակցության առաջնորդ և Ճապոնիայի վարչապետը 2001 թվականից մինչև 2006 թվականը։


== Կրթություն ==
Կոիձումին եղել է հայտնի քաղաքական գործիչ, 2005 թվականին լիբերալ դեմոկրատական կուսակցությունը իր ղեկավարությամբ ստացել է խորհրդարանային մեծամասնությունը։ Ներքին քաղաքականության բարեփոխումների, պետական պարտքի կրճատման և փոստային ծառաայությունների մասնավորեցման կողմնակիցն էր։ Նրա օրոք արտաքին քաղաքականությունը հայտնի է դարձել Չինաստանի, Հարավային Կորեայի և Ռուսաստանի հետ հարաբերությունների վատթարացմամբ։ Չնայած Երկրորդ համաշխարհային պատերազմի ժամանակ Ճապոնիայի գրավված երկրների կողմից բողոքին, նա բազմիցս այցելում էր Յասուկունի տաճարը, որտեղ հարգում էին պատերազմի ժամանակ զոհված զինվորների և ռազմական գործիչների, ներառյալ` զինվորական հանցագործների հիշատակը։ Բազմիցս պահանջել է Ռուսաստանին պատկանող Կուրիլյան կղզիների վերադարձը։ Ակտիվորեն խթանել է ճապոնական զորքերի Իրաք ուղարկումը։ Ելույթ է ունեցել Ճապոնիայի սահմանադրության փոփոխման համար` կայսերական գահին իգական ժառանգությունը հաստատելու նպատակով։
Իր կառավարման ժամանակաշրջանը հայտնի է դարձրել տնտեսական բարեփոխումներով, որի արդյունքում շուրջ մեկ միլիոն ճապոնացի այժմ ապրում է պետական նպաստներով, ներառյալ նաև Յակուձայի ավազակային կազմակերպության նախկին մասնակիցները։ Կոիձումիի բարեփոխումներից առավել հայտնի է պետական փոստային ծառայության մասնավորեցումը, որը միաժամանակ ներառված է Ճապոնիայի մեծ վարկային կազմակերպությունների ցանկում, որը մրցակցում է առևտրային բանկերի հետ։ Կոիձումին փոստային ծառայության մասնավորեցումն անվանում էր «բարեփոխումների բարեփոխում», քանի որ «Միջոցների անարդյունավետ ծախսումը նվազեցնում է գանձարանի միջոցները և աղտոտում շրջակա միջավայրը»։
Հակված է բանավեճերի և պոպուլիստական հասարակական հրապարակումների, խարիզմատիկ, դրական իմիջ ունեցող, էներգիայով լի քաղաքական գործիչ է։ Կանանց նշանակել է պատասխանատու պետական պաշտոնների, ներառյալ` ճապոնյայի արտաքին գործերի նախարարի պաշտոնի, որը զբաղեցրել է Մակիկո Տանակոն։ Բաժանված է, ունի երկու որդի։ Հասակը 169սմ է, քաշը` 60կգ։ Հեղինակավոր Կեյո համալսարանի շրջանավարտ է եղել։
Կոիձումին հրապարակել է, որ 2006 թվականին նա հեռանալու է վարչապետի պաշտոնից` համաձայն լիբերալ դեմոկրատական կուսակցության կանոնների։ Կոիձումիի իրավահաջորդի հարցը մամուլում երկար ժամանակ ակտիվորեն քննարկվում էր։ 2006 թվականին երկու պաշտոններում էլ նրան փոխարինում է Շինզո Աբեն։
Պաշտոնից հեռանալուց հետո, մինչև 2013 թվականը հանրային ելույթներ չի ունեցել։ 2013 թվականին Ֆուկուսիմայի ատոմային էլեկտրոկայանի պայթյունից հետո սկսել է ակտիվորեն ելույթ ունենալ ընդդեմ Ճապոնիայի ատոմային էներգետիկայի, ինչը հակադրվել է Լիբերալ-դեմոկրատական կուսակցության կողմից վարված միջուկային քաղաքականությանը ինչպես նրա կառավարության, այնպես էլ` իր հաջորդների կառավարության ժամանակ։


== Տես Նաև ==
Հիդեկի Տոձիո
Սինտոիզմ


== Ծանոթագրություններ ==


== Արտաքին հղումներ ==
Ձյունիտիրո Կոիձումիի կայք Ճապոնիայի վարչապետի պաշտոնական կայքում(անգլ.)
Պոյկովսկի

Պոյկովսկի (ռուս.՝ Пойковский), քաղաքատիպ ավան Ռուսաստանի Խանտի-Մանսիական ինքնավար օկրուգի Նեֆտեյուգանսկի շրջանի կազմում։
Բնակչությունը 2010 թվականին գրանցված տվյալներով կազմում էր 30251 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մանհայմ գեղարվեստի սրահ

Մանհայմ գեղարվեստի սրահ կամ Մանհայմի արվեստի սրահ (գերմ.՝ Kunsthalle Mannheim), ժամանակակից արվեստի թանգարան Գերմանիայի Մանհայմ քաղաքում։ Հիմնադրվել է 1909 թվականին։


== Հավաքածու ==
Կունշտալեի սեփական հավաքածուն ներառում է նկարիչների 1500 աշխատանքներ, որոնց թվում են Պոլ Սեզանի և Վասիլի Կանդինսկու, ինչպես նաև Անսելմ Կիֆերի 38 ստեղծագործությունները, որոնք ապահովված են գործարար Հանս Գրոտի երկարաժամկետ վարկով։


== Ճարտարապետություն ==
Հերման Բիլինգի նախագծով շենքը կանգնեցվել է որպես ժամանակավոր կառույց քաղաքի 300-ամյակին նվիրված 1907 թվականին «Արվեստի միջազգային ցուցահանդեսին» մասնակցելու համար։ Այն ի սկզբանե ենթադրվում էր քանդել այս ցուցահանդեսից հետո, սակայն հետագայում վերածվում է քաղաքային պատկերասրահի։
Համբուրգի ճարտարապետներ Գերկանի, Մարգի և գործընկերների կողմից 2018 թվականին բացվել է 1200 քառակուսի մետր նոր տարածք, որտեղ կան յոթ ցուցասրահներ և 22 մետր բարձրությամբ ապակե տանիք։ Բետոնի, ապակու և պողպատի կառուցվածքը պատված է բրոնզե շերտով։


== Տնօրեններ ==
1909-1923 Ֆրից Վիչերտ
1923-1923 Գուստավ Ֆրիդրիխ Հարթլաուբ
1933-1959 Վալտեր Պասարգե
1959-1983 Հայնց Ֆուխս
1984-2002 Մանֆրեդ Ֆաթհ
2002-2007 Ռոլֆ Լաուտեր
2008-2019 Ուլրիկե Լորենց
Սկսած 2019 Յոհան Հոլթեն


== Պատկերասրահ ==

		
		
		
		
		
		
		


== Ծանոթագրություններ ==


== Գրականություն ==
Buderer, Hans-Jürgen, & Hille, Karoline: Entartete Kunst - Beschlagnahmeaktionen in der Städtischen Kunsthalle Mannheim 1937, Städtische Kunsthalle Mannheim 1987 (Kunst + Dokumentation 10) ISBN 3-89165-046-9, second revised edition ISBN 3-89165-066-3
Dorn, Roland (et alt.): Stiftung und Sammlung Sally Falk, Städtische Kunsthalle Mannheim 1994 (Kunst + Dokumentation 11) ISBN 3-89165-045-0
Ellrich-Schumann, Christine: Eine Kunstsammlung entsteht. Die Entwicklungsgeschichte der städtischen Kunstsammlung in der Kunsthalle Mannheim von ihren Anfängen bis zum Jahre 1933, Gardez! Verlag, St. Augustin 1997 ISBN 3-928624-56-3
Scotti, Roland: Die "Internationale Kunst-Ausstellung" 1907 in Mannheim, Städtische Kunsthalle Mannheim 1985 (Kunst + Dokumentation 9) ISBN 3-89165-038-8
Inge Herold. Skulpturen. Kunsthalle Mannheim, Neuerwerbungen seit 1989, Kunsthalle Mannheim, 1995, ISBN 3-89165-094-9.


== Արտաքին հղումներ ==
Ամանդա Շուլ

Ամանդա Շուլ (անգլ.՝ Amanda Schull օգոստոսի 26, 1978(1978-08-26), Հոնոլուլու, ԱՄՆ), ամերիկացի դերասանուհի և պրոֆեսիոնալ բալետի նախկին պարուհի։


== Կյանք և կարիերա ==
Շուլը ծնվել է Հոնոլուլուում և ընդունվել է Բլումինգթոնի Ինդիանայի համալսարանում, որպեսզի ուսումնասիրի բալետի պարուհու մասնագիտությունը։ 1999 թվականին նա միացել է Սան Ֆրանցիսկոյի բալետի խմբին, իսկ 2000 թվականին ուսումնառության շրջանում, նա «Ավանսցենա» կինոֆիլմում խաղացել է գլխավոր դեր։ Մինչև 2006 թվականը աշխատել է որպես բալետի պարուհի, իսկ հետո հեռացել է թատերախմբից, որպեսզի սկսի հեռուստատեսային դերասանուհու կարիերան։
2008 թվականից սկսած՝ Շուլն սկսել է աշխատել որպես հեռուստատեսային դերասանուհի՝ հայտնվելով այնպիսի սերիալներում, ինչպիսիք են «Դետեկտիվ Ռաշ», «Ոսկորներ», «Երկուսուկես մարդը»։ Նա գլխավոր դերեր է խաղացել Lifetime հեռուստաալիքի «Պատերազմներ կանանց հանրակացարանում», «Երևակայական ընկեր» և «Որս լաբիրինթոսում» ֆիլմերում, ինչպես նաև երկրորդական դերեր է ստացել «Մեկ ծառի բլուրը» և «Հմայիչ խաբեբաները» սերիալներում։ 2013-2019 թվականներին USA Network-ի «Suits» սերիալում խաղացել է Քաթրին Բենեթի դերը։ 2015 թվականին նա սկսել է նկարահանվել Syfy-ի «12 կապիկ» սերիալում, որը հիմնված էր 1995 թվականի համանուն ֆիլմի վրա։


== Անձնական կյանք ==
2011 թվականի մայիսի 28-ից Շուլն ամուսնացած է Ջորջ Ուիլսոնի հետ։ Ամուսիններն ունեցել են որդի՝ Ջորջ Փաթերսոն Ուիլսոն 6-րդը։


== Ֆիլմագրություն ==


=== Ֆիլմեր ===


=== Հեռուստատեսություն ===


== Ծանոթագրություն ==
Ամերիկանա (վեպ)

«Ամերիկանա» (անգլ.՝ Americana), վեպ, ամերիկացի գրող Դոն Դելիլոյի առաջին գիրքն է (1971)։ Դելիլոն ստեղծել է վեպը ընկերների հետ Մենուով ճամփորդելիս։ 1989 թվականին Դելիլոն վերանայել է տեքստը՝ մի քանի էջ կտրելով բնօրինակից։


== Բովանդակություն ==
Գիրքը պատմում է նախկին հեռուստատեսային ղեկավար Դևիդ Բելլի մասին, որը դարձել է ավանգարդիստական ռեժիսոր։
Սկսելով ժամանակակից կորպորատիվ մարդու հիվանդության ուսումնասիրությունից, վեպը վերածվում է իրականությունը խեղաթյուրելու ֆիլմի ունակության հարցին, քանի որ Բելը ստեղծում է ինքնակենսագրական ճանապարհային ֆիլմ։
Այս պատմությունը վերաբերում է ամերիկյան պաթոլոգիայի արմատներին և ներկայացնում է այն թեմաները, որոնք Դելիլոն ընդլայնել է «Անուններ» (1982), «Սպիտակ աղմուկ» (1985) և «Կշեռքներ» (1988) պատմվածքներում։
Վեպի առաջին կեսը կարելի է դիտարկել որպես կորպորատիվ աշխարհի քննադատություն, իսկ երկրորդ կեսն արտահայտում է ժամանակակից ամերիկյան կյանքի վախերն ու երկընտրանքները։


== Ծանոթագրություններ ==
Բելոուսովկա (ավան, Կոնոտոպի շրջան)

Անվան այլ կիրառումների համար տե՛ս՝ ԲելոուսովկաԲելոուսովկա (ուկրաիներեն՝ Білоусівка), ավան Ուկրաինայի Սումիի մարզի Կոնոտոպի շրջանում։
2001 թվականի տվյալներով Բելոուսովկա ավանում բնակվում էր 80 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Սուրճի թանգարան (Համբուրգ)

Սուրճի թանգարան, թանգարան Համբուրգ քաղաքում, որը նվիրված է սուրճին, և այն ամենին ինչը կապված է նրա հետ։ Բացվել է գերմանացի գործարար Յենս Բուրգի կողմից, 2003 թվականին։


== Պատմություն ==
Առաջին սրճարանը Համբուրգում բացվել է 1687 թվականին։ 1887 թվականին բացվել է սուրճի բորսա։ Աստիճանաբար Համբուրգը դառնում էր «Շականակագույն ոսկու» եվրոպական շուկայի ճանաչված կենտրոնը։ Համեմունքների և սուրճի առևտուրը նպաստել են քաղաքի զարգացմանը։ Հենց այստեղ են գտնվում համաշխարհային ճանաչում ունեցող կոնցեռներ՝ Tchibo և Darboven, «գրանցված են» բազմաթիվ մատակարար ընկերություներ,  սուրճի բովման ֆիրմաներ և սրճարաններ։ Դեռևս 20-րդ դարի 60-ական թվականներին Համբուրգում հաշվվում էր շուրջ 300 սուրճ բովող ֆաբրիկա-խանութներ։ Սուրճի բովման առևտրային ձևին անցնելուց հետո փոքր սրճաբովման ֆաբրիկաները մասայականորեն սնանկացան, իսկ նրանց սեփականատերերը անհարկավոր դարձած բովարանները դուրս էին հանում փողոց։ Հենց այդ ժամանակ էլ ձեռնարկատեր Յենս Բուրգը (Jens Burg) հավաքելով դեն նետած իրերը դրեց բովարանների և  սիճաղացների հավաքածուի հիմքերը։ Այսօր  սուրճի այդ հին սպասքը հանդիսանում է ոչ միայն հաջողակ բիզնես, այլև քաղաքի պատմության մի մասը։


== Էքսպոզիցիա ==
Թանգարանի էքսպոզիցիան զբաղեցնում է 300 մ² տարածք և ընդգրկում է շուրջ 3000 նմուշ, կապված  սուրճի օգտագործման արվեստի հետ։ Հավաքածուի հիմքը կազմում է ավելի քան 900 մեխանիկական սիճաղաց՝ բազմապիսի կառուցվածքի և ժամանակաշրջանի։ Մնացյալ նմուշների մեջ առանձնանում է խոշոր կշեռքը և յուրահատուկ պարկեր կարող մեքենան։ Այցելուններին ներկայացնում են հնագույն բովարաներ, սուրճի տարաներ, պարկեր աշխարհի տարբեր ծայրերից, կակաո բոբո, տարբեր տեսակի սուրճի հատիկներ։ Հավաքածուն լրացնում են առաջին զտիչները, որոնք հայտնվել են 1920 թվականին, թեյի տարբեր տեսակներ, համեմունքներ և խմիչքներ։
Էկսկուրսիոն ծրագրերը պատմում են խմիչքի պատմության, սուրճի տեսակների,  հատիկների պատրաստման, հայտնի բաղադրատոմսերի, տարբեր երկրներում սուրճի օգտագործման մասին։ Այցելուները կարող են տեսնել ոչ միայն հատիկների վերածումը փոշու, այլև մասնակցել այդ խմիչքի  պատրաստման վարպետաց դասերին։ Սուրճի կրպակում կարելի է ձեռք բերել սուրճի շատ հազվագյուտ տեսակներ ամբողջ աշխարհից։


== Ծանոթագրություններ ==


== Արտաքին հղումներ ==
Սուրճի թանգարան Համբուրգում
Ամբողջ ճշմարտությունը սուրճի մասին
(21711) Վիլֆրեդվոնգ

(21711) Վիլֆրեդվոնգ, աստերոիդ աստերոիդների հիմնական գոտում։ Այս աստերոիդը հայտնաբերվել է 1999 թվականի սեպտեմբերի 7-ին ԼԻՆԵԱՐ ծրագրի կողմից Սոկոռոյում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(21711) Վիլֆրեդվոնգ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վելիկայա Գոմոլշա

Վելիկայա Գոմոլշա (ուկրաիներեն՝ Велика Гомільша), գյուղ Ուկրաինայի Խարկովի մարզի Զմիյովի շրջանում։ Հիմնադրվել է 1640 թվականին։
2001 թվականի տվյալներով Վելիկայա Գոմոլշա գյուղում բնակվում էր 466 մարդ։ Բնակավայրը զբաղեցնում է 1299 կմ² տարածք։ Բնակչության խտությունը կազմում էր 358,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիստերիա (ֆիլմ)

«Հիստերիա» (անգլ.՝ Delirium), 2018 թվականի ամերիկյան սարսափ ժանրի կինոնկար, որի ռեժիսորն է Դենիս Իլիադիսը։ Գլխավոր դերը խաղում է Թոֆեր Գրեյսը։
Ֆիլմը ստեղծվել է Universal Pictures-ի կողմից։ DVD տեսքով թողարկվել է 2018 թվականի հունիսի 5-ին։ 


== Սյուժե ==
Հոգեբուժարանի հիվանդը դուրս է գրվում այդտեղից։ Նա մեկնում է դեպի իր շքեղ առանձնատունը, որն իրեն էր մնացել ծնողների մահից հետո։ Այդ տանն է անցել Թոմի մանկության տարիները և շատ վառ հիշողություններ կան կապված տան հետ։ Սակայն տանը, ժամանակի ընթացքում սկսվում են կատարվել տարօրինակ և սարսափելի դեպքեր։ Թե՞ դրանք տղայի գլխում են կատարվում...


== Դերերում ==
Թոֆեր Գրեյս - Թոմ
Գենեզիս Ռոդրիգես - Լայան
Պատրիշա Կլարկսոն - Բրոդի
Քալեն Մուլվեյ- Ալեքս
Ռոբին Թոմաս - հայր
Դեյզի ՄակՔրեկին- մայր
Քելլի Բարքսդեյլ
Քոուդի Սալիվան - Ալեքս (մանկություն)
Բրադեն Ֆիցջերարլդ - Թոմ (մանկություն)
Մարտի Էլի Շվարց - Ֆրենկ


== Ծանոթագրություններ ==
Ելենա Բելաու

Ելենա Բելաու (գերմ.՝ Helene Böhlau, նոյեմբերի 22, 1859(1859-11-22), Վայմար, Գերմանական միություն - մարտի 26, 1940(1940-03-26), Աուգսբուրգ, Բավարիա, Նացիստական Գերմանիա), գերմանացի գրող, ֆեմինիստուհի։


== Կենսագրություն ==
Ելենա Բելաուն ծնվել է 1859 թվականին, Վայմարում։ Հայրը հրատարակիչ էր և զբաղվում էր գրքերի առևտրով։ Կրթություն է ստացել տնային պայմաններում։ Ուսումը շարունակելու համար նրան ուղարկել են արտասահման։ Օսմանյան կայսրությունում նա հանդիպել և ամուսնացել է գիտնական և ճարտարապետ Ֆրիդրիխ Արնդի հետ, ով հետագայում ընդունել է իսլամ և փոխել իր անունը` դառնալով Օմար էլ Ռաշիդ բեյ։ Հետագայում տեղափոխվել է Մյունխեն։


== Ստեղծագործական ուղի ==
Բելաուի առաջին գրական փորձերը վերաբերում են այսպես կոչված «ընտանեկան սիրավեպին»։ Գրողի առաջին վեպը` Reines Herzens schuldig, լույս է տեսել 1888 թվականին։ Բելաուի մասին առաջին անգամ խոսվել է նրա Der Rangierbahnhof (1896) վեպի հետ կապված, որում կարելի էր գտնել իրական կյանքի իրական պատկերը։ Ժամանակի ընթացքում գրողը դարձել է ֆեմինիզմի գաղափարների համոզիչ կրողը։ Նման բնութագիրը դրսևորվում է նրա Das Recht der Mutter (1896), Schlimme Flitterwochen (տղամարդկանց վրա կտրուկ հարձակումներով), Halbthier! (1899) ստեղծագործություններում։ Բելաուն գերմանական գրականության բնագավառում նատուրալիզմի ներկայացուցիչ էր (Der Rangierbahnhof, Das Recht der Mutter and Halbtier!)։ Հորդորելով գերմանացի կանանց նորարարությունների, բացատրելով նրանց իրենց իրավունքները, մասնագիտությունն ու պարտականությունները` Բելաուն, այնուամենայնիվ, չի իդեալականացրել իր ժամանակակից կանանց հասարակության ներկայացուցիչներին։ Halbthier-ում անդրադառնալով երիտասարդ սերնդի դաստիարակության հարցին` նա վատ օրինակ էր համարում տարեցների նկատմամբ ոչ պատշաճ հարգանքի դրսևորումները։ Բացի վեպերից, նա գրել է մի շարք վիպակներ հին Վայմարի մասին՝ Գյոթեի ժամանակի Վայմարի հասարակության կյանքից։ Հրաշալի «հին Վայմարի կյանքի պատկերները» ունեն բոլորովին հատուկ կերպար՝ զուրկ որևէ ավելորդությունից։ Հեղինակը այստեղ շատ ջերմորեն է վերաբերում հին ժամանակների գավառական հասարակությանը, չնայած որ միևնույն ժամանակ ձգտում է ավելի լավ ապագայի (Die Kristallkugel, Sommerbuch, Altweimarsche Geschichten)։ Մեծ ժողովրդականություն էին վայելում նրա Ratsmädelgeschichten (1888, վերահրատարակվել է 1897, 1905 և 1923 թվականներին) և Altweimarischer Geschichten (1897) վեպերը։ Բելաուն համարվում է իր ժամանակի ամենանշանավոր գրողներից մեկը։ Նա արժանացել է Շիլլերի Գերմանական հիմնադրամի մրցանակի։


== Ստեղծագործություններ ==
Novellen (1882)
Es hat nicht Sein Sollen (1891)
Das Recht der Mutter (1896; 1903)
Neue Ratsmädel-und Weimarische Geschichten (1897)
Halbtier (1899)
Sommerbuch (1902)
Die Kristallkugel (1903)
Isebies (1911)


== Ծանոթագրություններ ==


== Արտաքին հղումներ ==
«Белау, Елена»։ Բրոքհաուզի և Եֆրոնի հանրագիտական բառարան: 86 հատոր (82 հատոր և 4 լրացուցիչ հատորներ)։ Սանկտ Պետերբուրգ։ 1890–1907 
The Encyclopedia Americana (1920)/Böhlau, Helene
Սենթիի տաճար

Սենթիի տաճար (ռուս.՝ Сентинский храм, կարաչ.-բալկ.՝ Сынты клиса), ներկայիս Կարաչայ-Չերքեզիայի տարածքում 10-րդ դարի առաջին կեսում կառուցած քրիստոնեական եկեղեցի։


== Տես նաև ==
Զելենչուկի տաճարներ
Շոանինի տաճար
Սարգիսան

Սարգիսան, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Մուշ քաղաքից 32 կմ հյուսիս։


== Բնակչություն ==
1882 թվականին ուներ 8 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ներենշտեթեն

Ներենշտեթեն  (գերմ.՝ Nerenstetten), կոմունա Գերմանիայի Բադեն Վյուրտեմբերգ երկրամասում։
Մտնում է Ալբ Դունայ շրջանի կազմում։ Բնակչությունը կազմում է 342 մարդ(ըստ 2010 թվականի դեկտեմբերի 31-ի). Տարածքը կազմում է 6,09 կմ²։ Պաշտոնական կոդ՝ 08 4 25 085։


== Ծանոթագրություններ ==


== Արտաքին հղումներ ==
Պաշտոնական էջ
Fox Broadcasting Company

Fox Broadcasting Company (հիմնականում նշվում է որպես Fox), ամերիկյան հեռուստատեսային ցանց, աշխարհի հզորագույն հեռուստաընկերություններից մեկն է։ Հիմնվել է 1986 թվականին Ռուփերտ Մըրդոքի կողմից Նյու Յորքում։ Fox Entertainment մեդիախմբի կազմում է, որը պատկանում է News Corporation միջազգային մեդիա կորպորացիային։ Հեռուստաընկերությունը դարձավ հաջողակ ի շնորհիվ իր շատ հայտնի սերիալների և մուլտսերիալների, որորնցից են՝ Բժիշկ Հաուս, Փախուստ բանտից, Սիմփսոններ, Ֆուտուրամա, Գրիֆիններ, Ամերիկյան հայրիկ, Խաբիր ինձ և այլն։ Ֆոքս ընկերությունը Հյուսիս-ամերիկյան հեռուստահեռարձակողների միության և Հեռուստառադիո հեռարձակողների ազգային միության լիիրավ անդամ է։


== Տես նաև ==
FOX (Թուրքիա)
FOX (Իսպանիա)


== Ծանոթագրություններ ==


== Արտաքին հղումներ ==
Պաշտոնական կայք
Ցիիստռե

Ցիիստռե (էստ․՝ Tsiistre), գյուղ Էստոնիայի Վիրումաա նահանգի Միսսո շրջանում։
2011 թվականի տվյալներով գյուղում բնակվում էր 27 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ժիրայր Պողոսյան

Ժիրայր Թևանի Պողոսյան (հունվարի 15, 1942(1942-01-15), Մարտունի, ԼՂԻՄ, Ադրբեջանական ԽՍՀ, ԽՍՀՄ), հայ ինժեներ, քաղաքական գործիչ,  ԼՂՀ վարչապետ (1998 - 1999)։


== Կենսագրություն ==
1959 թ. ավարտել է Ստեփանակերտի թիվ 1 միջնակարգ դպրոցը, 1960 - 1965 թթ. սովորել է Երևանի պոլիտեխնիկական ինստիտուտում։ 1965 - 1969 թթ. Էլեկտրասարքավորումների համամիութենական գիտահետազոտական ինստիտուտում տեխնիկ էր, ապա՝ ինժեներ, ավագ ինժեներ, կոնստրուկտոր։ 1969 - 1971 թթ. միկրոէլեկտրոնիկայի գիտահետազոտական ինստիտուտում եղել է առաջատար կոնստրուկտոր։ 1971 - 1990 թթ. աշխատել է էլեկտրամեքենաշինության գիտահետազոտական ինստիտուտում՝ որպես խմբի ղեկավար, ենթաբաժնի վարիչ, ապա՝ բաժնի վարիչի տեղակալ, բաժնի վարիչ, տնօրենի տեղակալ գիտահետազոտական աշխատանքների գծով, ավագ գիտահետազոտող։ 1990 - 1992 թթ. ՀՀ հատուկ գործերի վարչության գլխավոր մասնագետն էր։ 1992 թ. հանդիսացել է ԼՂՀ Նախարարների խորհրդի նախագահի տեղակալի պաշտոնակատար։


== Ընտանիք ==
Ամուսնացած է, ունի երկու զավակ։


== Տես նաև ==
Լեռնային Ղարաբաղի վարչապետների ցանկ
Մուն Գա Յանգ

Մուն Գա Յանգ (կոր.՝ 문가영, 金鐘雲, ) Հարավկորեացի դերասանուհի։ Առաջին անգամ հանդես է եկել 2006 թվականին «Սիրո ուսուցիչ» ֆիլմում։ Նա հայտնի է «EXO-ի հարևանությամբ» (2015), «Կախարդի հայելի» (2016), «Մի համարձակվիր երազել» (2016), «Mimi» (2014) «Մեծ գայթակղողը» (2018), «Վայկիկի Հյուրատունը 2» (2019) և «Իրական  գեղեցկություն» (2020-2021) հեռուստատեսային սերիալներում կատարած իր դերերով։


=== Կենսագրություն ===
Մուն Գա Յանգը ծնվել է 1996 թվականի հուլիսի 10-ին, Գերմանիայի Կարլսրուե քաղաքում։ Երբ նա 10 տարեկան էր, իր ծնողների հետ վերադարձել է Կորեա։
Առաջին անգամ նա հանդես է եկել 2006 թվականին «Ուսուցիչը սիրով» ֆիլմում որպես փոքրիկ դերասանուհի։ 2014 թվականին նա խաղացել է իր առաջին գլխավոր դերը՝ որպես Միմի, չորս մասից բաղկացած միստիկ/ռոմանտիկ դրամայում, որը եթեր է դուրս եկել Mnet կաբելային հեռուստաալիքում։ 2015 թվականի ապրիլին Մուն Գա Յանգը խաղացել է «EXO-ի հարևանությամբ» մինի դրամայում, EXO խմբի անդամների հետ միասին, որը եթեր է հեռարձակվել Naver TV Cast-ում։ Այնուհետև նա փոքր դերեր է խաղացել, «Մի համարձակվիր երազել» և «Ձեր անունը արդարացրեք» հիթային դրամաներում։
2017 թվականին նա նկարահանվել է «Վալս» դրամայում։ 2018 թվականին Red Velvet խմբի Ջոիի հետ միասին նկարահանվել է «Մեծ գայթակղիչը. Սիրային խաղ» ռոմանտիկ դրամայում, որը նկարահանված է 2003 թվականի ֆրանսիական «Untold Scandal» ֆիլմի հիման վրա։ KBS Drama Awards մրցանակաբաշխությունում, լավագույն դերասանուհի անվանակարգում այս դերի համար նա պարգևատրվել է «Excellence Award» մրցանակով։ 2019 թվականին նկարահանվել է «Վայկիկի հյուրատունը» դրամայի երկրորդ եթերաշրջանում։
2020-2021 թվականներին նկարահանվել է «Իրական գեղեցկություն» ռոմանտիկ կատակերգական հեռուստասերիալում։


== Ֆիլմագրություն ==


=== Ֆիլմեր ===


=== Դրամաներ ===


== Մրցանակներ և անվանակարգեր ==


== Ծանոթագրություններ ==
Հանբախ

Հանբախ (գերմ.՝ Hahnbach), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 5015 մարդ (ըստ 2010 թվականի դեկտեմբերի 31-ի)։ Տարածքը 67,41 կմ² է։ Պաշտոնական կոդ՝ 09 3 71 126։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Լազուրե պատուհան

Լազուրե պատուհան (մալթ.՝ it-Tieqa Żerqa), կրաքարային ծովաժայռ, որն ունեցել է 28 մետր բարձրություն։ Ունի կամարի տեսք։ 1998 թվականին VII, VIII, IX, X չափանիշների հիման վրա ներառվել է ՅՈՒՆԵՍԿՕ-ի համաշխարհային ժառանգության ցանկի մեջ։ Ծովաժայռը գտնվել է Մալթայի Գոցո կղզու արևմտյան մասում՝ Միջերկրական ծովի ափին։ Ծովաժայռի մոտ է գտնվում Գոցո ներքին ծովը և Լազուրե ափը (անգլ.՝ Dwejra Bay): Համարվել է Մալթայի տեսարժան վայրերից մեկը։ Այն նախընտրելի վայր է եղել հատկապես դայվինգի սիրահարների համար։
2017 թվականի մարտի 8-ին տեղական ժամանակով ժամը 9:40-ին Մալթայի ափերի մոտ տեղի ունեցած ուժեղ փոթորկի արդյունքում կամարը և ծովաժայռն ամբողջությամբ փլուզվել են՝ թափվելով Միջերկրական ծովի մեջ։ Որպես փլուզման պատճառ նշվել է քարաժայռի բնական էրոզիան։


== Ֆիլմերում ==
Լազուրե պատուհանը հայտնվել է 1981 թվականին նկարահանված 104 րոպեանոց «Տիտանների կռիվը» և 2002 թվականին նկարահանված «Կոմս Մոնտե Քրիստո» ֆիլմերում։ Լազուրե պատուհանի մոտ է 1997 թվականին նկարահանվել «Ոդիսևս» կարճամետրաժ հեռուստասերիալը, որը նկարահանել է Անդրեյ Կոնչալովսկին, ինչպես նաև ֆենտեզի ժանրի «Գահերու Խաղ» հեռուստասերիալը։ Վերջինիս նկարահանումները էկոլոգիական վնասներ են հասցրել ծովաժայռի հարակից տարածքներին։


== Ծանոթագրություններ ==
Տրուդարմեյսկի

Տրուդարմեյսկի (ռուս.՝ Трудармейский), գյուղ Ռուսաստանի Կեմերովոյի մարզի Պրոկոպևսկի շրջանի կազմում։
Բնակչությունը 2010 թվականին գրանցված տվյալներով կազմում էր 4760 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ֆերարա դի Մոնտե Բալդո

Ֆերարա դի Մոնտե Բալդո (իտալերեն՝ Ferrara di Monte Baldo), կոմունա Իտալիայում, գտնվում է Վենետո մարզում՝ Վերոնա գավառում։
Բնակչությունը կազմում է 194 մարդ։ Խտությունը կազմում է 7 մարդ/կմ²։ Տարածքը գրավում է 27 կմ²։ Փոստային ինդեքս՝ 37020։ Հեռախոսային կոդ՝ 045։
Կոմունայի հովանավորն է Սուրբ Եկատերինա Ալեքսանդրացին։ Տոնը նշվում է նոյեմբերի 25-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Ռյուֆյո (Էն)

Ռյուֆյո  (ֆր.՝ Ruffieu), կոմունա Ֆրանսիայում, մտնում է Ռոն Ալպեր մարզի կազմի մեջ։ Վարչություն՝ Էն։ Մտնում է Շամպայն ան Բալորոմեի կանտոնի կազմի մեջ։ Կոմունայի շրջանը Բելլեն է։
Կոմունայի կոդը INSEE՝ 01330։


== Աշխարհագրություն ==
Կոմունան Փարիզ քաղաքից գտնվում է 410 կմ հարավ-արևելք, դեպի հյուսիս-արևելք՝ Լիոն քաղաք, 70 կմ է և 45 կմ արևմուտք Բուրկ ան Բրեսից։


== Կլիմա ==
Կլիման կիսախոնավ է, ձմռանը ցուրտ է, իսկ ամռանը տաք։ Կոմունայում անձրևներ հաճախ են լինում, հիմնականում ամռան ամիսներին։


== Բնակչություն ==
Կոմունայի բնակչությունը 2010 թվականին կազմել է 202 մարդ։
Աղբյուր = INSEE


== Տնտեսություն ==
2010 թվականին աշխատունակ տարիքի (15-64 տարեկան) ունեցող 117 մարդկանցից 89-ը տնտեսապես ակտիվ են եղել, 28-ը՝ պասիվ (ակտիվության ցուցանիշը` 76.1% է, 1999 թվականին՝ 78.0%)։ 89 ակտիվ բնակիչներից աշխատել են 80-ը (42 տղամարդ, 38 կին), գործազուրկ է եղել 9 մարդ (3 տղամարդ և 6կին)։ 28 պասիվներից 8 հոգի եղել են աշակերտ կամ ուսանող, 10-ը՝ թոշակառու, 10 պասիվ են եղել այլ պատճառներով։


== Պատկերասրահ ==


== Ծանոթագրություններ ==


== Արտաքին հղումներ ==
«Սավինյո» (ֆրանսերեն)։ Ֆրանսիայի տնտեսական հետազոտությունների և վիճակագրության ազգային ինստիտուտ։ Վերցված է 2014-06-02 
«Սավինյո» (ֆրանսերեն)։ cassini.ehess.fr։ Վերցված է 2014-06-02
Կատունինո (գյուղ, Պրիմորսկի շրջան)

Կատունինո (ռուս.՝ Катунино), գյուղ Ռուսաստանի Արխանգելսկի մարզի Պրիմորսկի շրջանի կազմում։
Բնակչությունը 2010 թվականին գրանցված տվյալներով կազմում էր 3443 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրբ Աստվածածին եկեղեցի (Քիշնև)

Սուրբ Աստվածածին եկեղեցի, հայ առաքելական եկեղեցու տաճար Մոլդովայի Քիշնև քաղաքում։


== Պատմություն ==
Ըստ որոշ տվյալների, եկեղեցին կառուցվել է հին մոլդովական տաճարի ավերակների վրա։ 1739 թվականին հրդեհվել է ինչպես ամբողջ Քիշնևը, այնպես էլ հին մոլդովական եկեղեցին, իսկ 1804 թվականին նրա տեղում կառուցվել է նոր եկեղեցի, բայց արդեն հայկական։


== Ճարտարապետական ոճ ==
Դատելով եկեղեցու հատակագծի ճարտարապետական և հատակագծային լուծումից՝ կիսաշրջանաձև աբսիդով և արևմուտքից երկաստիճան զանգակատան կցակառույցի տեսքից, կարելի է ենթադրել, որ տաճարի կառուցման ոճը վերաբերվում է 18-րդ դարին։
Եկեղեցու հիմնական ծավալը արևելյան կողմում կլորացված երկարավուն զուգահեռանիստաձև և արևմտյան նարտեքսի վերևում գտնվող բարձր զանգակատունն է, որն ավարտվում է վրանաձև տանիքով։ Հարավային միջանցքի բացվածքների կամարները՝ դեկորատիվ սյուններով, պատերի սրբատաշ շարվածքը  նույնպես հայկական ճարտարապետության օրինակներ են։ 1817 թվականից հետո Եկեղեցու գավթին ավելացվել է սյունազարդ նախասրահ (հարավից երեք կամար և արևմուտքից և արևելքից մեկ կամար)։  Կառուցման ոճը խիստ տարբերվում է եկեղեցու ճարտարապետությունից։ Հատկապես ուշագրավ է սյունազարդ նախասրահի կամարաազարդումը, որը նախագծված է սրածայր կամարների և յուրահատուկ արաբական սյունների ու խոյակների տեսքով։
Տաճարի պատերը, առաստաղները, հենասյուները պատրաստված են աղյուսից ու քարից և սվաղված են։ Հիմքը շարված է որմնաքարերից։ Սյունազարդ նախասրահի պատերը շարված են բաց մոխրագույն և մուգ մոխրագույն գույնի սրբատաշ քարից։ Սուրբ Աստվածածին եկեղեցու արտաքին տեսքը հաստատունության և վիթխարակերտության տպավորություն է թողնում։ Եկեղեցու շենքը, օժանդակ շենքերի հետ միասին, կազմում է հիանալի ճարտարապետական համալիր։


== Ծանոթագրություններ ==
Չեմպիոնների միջազգային գավաթ 2015

Չեմպիոնների միջազգային գավաթ 2015 (անգլ.՝ 2015 International Champions Cup), չեմպիոնների միջազգային գավաթ ընկերական մրցաշարի 3-րդ մրցաշրջանը, որն անցկացվում է հուլիսի 11-ից օգոստոսի 5-ը՝ ԱՄՆ-ում, Կանադայում, Ավստրալիայում, Չինաստանում, Անգլիայում, Մեքսիկայում և Իտալիայում։ Մասնակից ակումբների թիվը 15 է։


== Ակումբներ ==


=== Ավստրալիա ===


=== Չինաստան ===


=== Հյուսիսային Ամերիկա և Եվրոպա ===


== Մարզադաշտեր ==
Ավստրալիա

Չինաստան

Հյուսիսային Ամերիկա և Եվրոպա


== Խաղեր ==
Բոլոր ժամերը գրված են Երևանի ժամանակով (UTC+4)


=== Ավստրալիա ===


=== Չինաստան ===


=== Հյուսիսային Ամերիկա և Եվրոպա ===
ԱՄՆ-ի թիմերի արդյունքները իրար դեմ հանդիպումներում ՄԼՍ-ի խաղերում

Նյու Յորք Ռեդ Բուլզ 2–0 Սան Խոսե Էրտկվեյկս
Նյու Յորք Ռեդ Բուլզ 1–1 Լոս Անջելես Գալաքսի (Երկու թիմերին էլ տրվել է 1 միավոր)
Լոս Անջելես Գալաքսի 5–2 Սան Խոսե Էրտկվեյկս


== Մրցաշարային աղյուսակ ==


=== Ավստրալիա ===
Որակավորման կանոններ. 1) Միավորներ; 2) Գոլերի տարբերություն; 3) Խփած գոլեր


=== Չինաստան ===
Որակավորման կանոններ. 1) Միավորներ; 2) Գոլերի տարբերություն; 3) Խփած գոլեր


=== Հյուսիսային Ամերիկա և Եվրոպա ===
Որակավորման կանոններ. 1) Միավորներ; 2) Գոլերի տարբերություն; 3) Խփած գոլեր


== Լավագույն ռմբարկուներ ==


== Լուսաբանումը հեռուստատեսությամբ ==


== Ծանոթագրություններ ==


== Արտաքին հղումներ ==
Առաջնության պաշտոնական կայքը (անգլ.)
Հնչույթաբանություն

Հնչույթաբանություն, լեզվաբանության բաժին, որն ուսումնասիրում է հնչյունների և հնչյունական միջոցների (շեշտ, հնչերանգ և այլն) գործառությունը և դերը լեզվի մեջ։ Ի տարբերություն հնչյունաբանության, որն ուսումնասիրում է հնչյունների նյութական կողմը, հնչույթաբանությունն ուսումնասիրում է դրանց գործառությունը լեզվի մեջ։ Իբրև առանձին գիտաճյուղ ձևավորվել է XX դ. 30-ական թթ., հատկապես Պրահայի լեզվաբանական խմբակի ջանքերով և Ն. Տրուբեցկոյի «Հնչույթաբանության հիմունքները» աշխատությամբ։ Տարբերակում են հնչույթաբանության երեք դպրոց՝ Պրահայի, Կոպենհագենի, ամերիկյան։ Պրագայի կամ ֆունկցիոնալ ուղղության համաձայն՝ հնչույթի ըմբռնման հիմքում ընկած է հակադրության գաղափարը։ Հնչույթների հիմնական և կարևորագույն ֆունկցիան լեզվական իմաստների (բառային կամ քերականական) տարբերակումն է, որն իրականանում է հակադրական զույգերի միջոցով. օրինակ՝ սեր-սար, բառ-տառ և այլն։ Ամերիկյան նկարագրական լեզվաբանությունը չի զբաղվում հնչույթի տեսական հարցերով, այլ ուշադրությունը կենտրոնացնում է դրանց բացահայտման ու նկարագրության վրա, որի համար օգտագործում է այսպես կոչված «բաշխական մեթոդը»։ Վերջինիս համաձայն՝ հնչույթների ինքնուրույնությունը որոշվում է տեքստում միանման դիրքերում հանդես գալով, տեր, դեր, կեր, գեր, սեր, ծեր, մեր, բեր բառերի բաղաձայն հնչյունները գտնվում են միանման դիրքում, հետևաբար տարբեր հնչույթներ են։ Դրան հակառակ, եթե երկու նման հնչյուններ հանդես են գալիս տեքստում իրար բացառող դիրքերում, ապա դրանք ինքնուրույն հնչույթներ չեն, այլ դիրքային տարբերակներ։ Օրինակ, ատյան, մատյան բառերի քմայնացած տ հանդես է գալիս միայն այդ դիրքում, հետևաբար այն տ-ի դիրքային տարբերակն է։ Կոպենհագենի դպրոցի ներկայացուցիչները գտնում են, որ կարևորը ոչ թե լեզվական միավորների նյութական կողմն է, այլ նրանց հարաբերությունը և ֆունկցիան։ Այսպես, լեզուն կարող է իրականանալ որպես բանավոր և գրավոր խոսք, վերածվել հեռախոսային ագդակների կամ Մորզեի այբուբենի, սակայն լեզվի հիմնական կառուցվածքը մնում է անփոփոխ։ Դիտելով լեզուն որպես նշանների համակարգ, այս ուղղության ներկայացուցիչները հնչույթները համարում են նշանները տարբերակող ֆիգուրներ (ցուցիչներ)։ XX դ. 70-ական թթ. սկսեց զարգանալ սերող հնչույթաբանությունը, որպես ընդհանուր սերող քերականության բաժին։ Ի տարբերություն նախորդ հնչույթաբանական դպրոցների, որոնցում հնչույթաբանության նվազագույն միավոր է ընդունվում հնչույթը, այստեղ որպես այդպիսին դիտվում է տարբերակիչ հատկանիշը։
Բրուս

Բրուս (սերբ.՝ Брус), քաղաք և վարչական շրջան Սերբիայի Հանրապետության Ռասինսկի մարզում։ Որպես շրջան Բրուսը զբաղեցնում է 606 կմ քառ․ տարածք։ Ըստ 2011 թվականի մարդահամարի տվյալների Բրուսի շրջանի բնակչությունը կազմում է 4,572 մարդ, իսկ առանձնացված Բրուս քաղաքի բնակչությունը (առանց գյուղական և ավանային բնակչության) կազմում է 16,263 մարդ։
Վարչական շրջանի բնակավայրերը գտնվում են ծովի մակարդակից 430 մետր բարձրության վրա։


== Ծանոթագրություններ ==


== Արտաքին հղումներ ==

http://www.brus.rs/ Բրուս. պաշտոնական կայք
(7020) Յորցենար

(7020) Յորցենար (անգլ.՝ Yourcenar), աստերոիդ աստերոիդների հիմնական գոտում։ Հայտնաբերվել է 1992 թվականի ապրիլի 4-ին Էրիկ Էլստի կողմից Լա Սիլյայում։
Միջին հեռավորությունը Արեգակից կազմում է 2,428225 ա. մ., առավելագույնը մոտենում է 2,0215 ա. մ. հեռավորության վրա և հեռանում 2,8349 ա. մ.։ Արեգակի շուրջ մեկ ամբողջական պտույտ է կատարում 1382,08 երկրային օրվա ընթացքում, իր ուղեծրով շարժվելով միջինում 0,260478 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7020) Յորցենար աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Խազան

Խազան, գյուղ Արևմտյան Հայաստանում, Բիթլիսի վիլայեթի Մանազկերտի գավառակում։ Գտնվում էր Մանազկերտ քաղաքից 27 կմ արևելք՝ սարավանդին։
Բնակավայրով անցնում էր գյուղամիջյան ճանապարհ։


== Բնակչություն ==
XX դարին ուներ 15 տուն քուրդ բնակիչ։


== Տնտեսություն ==
Բնակչության հիմանական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Ադրիան Մեսսենջերի ցուցակը

«Ադրիան Մեսսենջերի ցուցակը» (անգլ.՝ The List of Adrian Messenger), ամերիկյան սև-սպիտակ միստիկական դետեկտիվ դրամա, որը նկարահանել է ռեժիսոր Ջոն Հյուսթոնը Ֆիլիպ Մակդոնալդի համանուն վեպի հիման վրա։ Ֆիլմի պրեմիերան կայացել է 1963 թվականի մայիսի 29-ին։


== Սյուժե ==
Գրող Ադրիան Մեսսենջերը ենթադրում է, որ միմյանց հետ կապ չունեցող դժբախտ պատահարի հետևանքով առաջացող մահերն իրականում սպանությունների շղթա են։ Իր ընկեր Էնթոնի Գեթրինին խնդրում է օգնել այդ հարցի լուծումը գտնել։ Ինքնաթիռը, որով թռչում է Մեսսենջերը, պայթեցվում է, և նրա մահից առաջ ողջ մնացած միակ ուղևորի համար բացահայտում է գաղտնիքի բանալին։ Սա էլ վերադառնում է Ռաուլ Լե Բորգ անվան տակ, ներկայանում որպես Երկրորդ համաշխարհային պատերազմում ֆրանսիական հակամարտության ժամանակ Գեթրինի գործընկեր։ Նրանք միասին ուսումնասիրում են Մեսսենջերի թողած անունների ցանկը և վերծանում նրա՝ մահից առաջ ասած խոսքերը։ Պարզվում է, որ այս ցուցակի մեջ բոլոր ընդգրկվածները ժամանակին եղել են ռազմական ճամբարի բանտարկյալ Բուրմայում։ Ոմն կանադացի սերժանտ՝ Ջորջ Բրոեմ անունով խանգարել էր նրանց փախչել։ Նրանցից յուրաքանչյուրը պատճառ է ունեցել Բրոեմին սպանելու համար․ վերջինս նույնպես կարող էր ոչնչացնել վրիժառուներին։ Բայց հարց է ծագում, թե ինչու՞: Սա էլ հենց պետք է պարզաբանեն հին մարտիկներ Գեթրինը և Լե Բորգը։


== Դերերում ==


== Նկարահանող խումբ ==
Բեմադրող ռեժիսոր՝ Ջոն Հյուսթոն
Սցենարի հեղինակ՝ Էնթոնի Վեյլեր
Պրոդյուսեր՝ Էդվարդ Լյուիս
Օպերատոր՝ Ջոզեֆ ՄակԴոնալդ
Կոմպոզիտոր՝ Ջերի Գոլդսմիթ
Բեմադրող նկարիչներ՝ Ալեքսանդր Գոլիցեն, Սթիվեն Բ. Գրայմս, Ջորջ Վեբբ
Դիմահարդարներ՝ Ջոն Չեմբերս, Դեյվ Գրեյսոն, Նիկ Մարսելինո
Մոնտաժը՝ Թերի Օ. Մորսի, Հյու Ս. Ֆաուլերի (մասնակցությունը հաստատված չէ)
Հնչյունայի ռեժիսորներ`Վալդոն Օ. Ուոթսոն, Ֆրենկ Ուիլկինսոն
Դիրիժոր՝ Ջերի Գոլդսմիթ


== Առաջադրումներ ==
1964 թվականին առաջադրվել է Էդգար Ալան Պոյի անվան մրցանակի «Լավագույն կինոնկար» անվանակարգում` Էնթոնի Վեյլեր


== Ծանոթագրություններ ==


== Արտաքին հղումներ ==
«Список Эдриана Мессенджера»(անգլ.) ֆիլմը Internet Movie Database կայքում
«Список Эдриана Мессенджера»(անգլ.) ֆիլմը Allmovie կայքում:
Информация о фильме на сайте kino-teatr.ru


=== Ակնարկներ ===